### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 8. maj 2024 har vedtaget Magistratens foranstående indstilling af 30. april 2024.

Enhedslisten de Rød-Grønnes byrådsgruppe kunne ikke tiltræde indstillingen.

Danmarksdemokraternes byrådsgruppe kunne tiltræde indstillingen, men ønskede følgende mindretalsudtalelse medsendt: "Danmarksdemokraterne ønsker at bevare Herdis Jessen særpræg som landsby og ser derfor med bekymring på muligheden for at bygge mere end 2 etager inden for lokalplanområdet. Interesserede opfordres til at forholde sig til projektets højde i forbindelse med høringen."

###

Offentlig fremlægges af forslag til Lokalplan 1212, Nyt byområde med etageboliger og rækkehuse ved [adresse], Nils Svendsen, og Tillæg 158 til Kommuneplan 2017.

### Resume

Planområdet er ca. 8.000 m² stort, privatejet og beliggende i byzone.

Udarbejdelse af lokalplanen sker for at muliggøre en omdannelse af en erhvervsejendom til boligformål i form af etagebebyggelse og tæt-lav bebyggelse samt serviceerhverv.

Med lokalplanen sikres der minimum 25 % almene boliger i området.

Planområdet er, ligesom Lokalplan 1174, en del af om-dannelsesområdet ”Malling Dampmølle”. Samlet set sikrer de to lokalplaner, at et nedslidt og forladt erhvervsområde forvandles til et område med liv og nye borgere. Bosætningen øges og giver mulighed for flyttekæder indenfor [adresse]. Derudover bidrager de to nye områder til byens handelsliv, herunder muliggøres nye mindre butikker, service- og liberalt erhverv, samt kultur- og fri-tidsmuligheder. Samlet set bidrager de to lokalplaner med ca. 310 nye boliger heraf ca. 98 almene boliger, svarende til samlet ca. 26% for de to områder.

Der har været en forudgående offentlig høring om ændring af kommuneplanen indenfor hele byomdannelses-området i maj 2021. Høringssvarene er behandlet i forbindelse med forslag til Lokalplan 1174, [adresse] i Malling.

Sideløbende med nærværende forslag lokalplan fremsendes lokalplanen for naboarealet på den anden side af jernbanen Lokalplan 1174, Kornbyen Malling med henblik på endelig vedtagelse.

### Beslutningspunkter

Det indstilles, at

1)forslag til Lokalplan 1212 godkendes til offentlig fremlæggelse,

2)forslag til Tillæg 158 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-04-2024

Sigrid Paulsen: 6

Fremsendes til [adresse] med bemærkning, at Magistraten i mødet den 30. april 2024 anbefaler, at byrådet tiltræder Magistratsafdelingen for Teknik og Miljøs indstilling af 11. april 2024.